Отчет

РАННО ОЦЕНЯВАНЕ ЧРЕЗ СКРИНИНГ ТЕСТ ЗА ОПРЕДЕЛЯНЕ НА РИСК ОТ ВЪЗНИКВАНЕ НА ОБУЧИТЕЛНИ ЗАТРУДНЕНИЯ ПРИ ДЕЦА ОТ 3 ГОДИНИ ДО 3 ГОДИНИ И 6 МЕСЕЦА В ДЕТСКАТА ГРАДИНА

за учебната 2019/20 година

В периода септември-октомври, 2019г. в ДГ №2 „Знаме на Мира“ – гр. Балчик, с децата от 3 години до 3 години и 6 месеца бе проведен скрининг тест като част от дейностите от общата подкрепа.

Целта му бе да се оцени психическото развитие на детето към актуалния момент, като се установи при кои деца има забавяне в хода на развитието, да се определи областта, в която има риск от проблеми, да се определят областите, в които детето има по-добри постижения и неговите силни страни, да се ориентират педагогическите специалисти в последващите действия, както и да планират ресурсите, необходими в индивидуалната работа с децата.

Скриниг теста се основава на създадените Стандарти за развитие и учене в ранното детство (от раждането до три години) и натрупаната база от емпирични данни за постиженията на децата като съчетание на множество количествени и качествени методи, с които се получава информация за детето.

Съдържанието на тестовите батерии покрива основните аспекти на детското развитие и общият бал се получава от 5 субскали: двигателно, познавателно, социално, емоционално, езиково развитие.

Първоначално бе изготвен списък с децата, които подлежат на скрнин, тоест са в интервала от 3 години до 3 години и половина в градината към месец септември - октомври.

На групови и индивидуални родителски срещи бе представен скрининг теста, неговата цел, цялостната процедура по прилагането му. Бяха раздадени информирано съгласие и родителски въпросници.

На учителите на децата бяха раздадени учителски въпросници.

Децата, които вече бяха адаптирани и бе представено родителско съгласие и учителски въпросник, бяха тестувани през деня в интервала 9.20 – 11.30 часа.

Обобщени резултати:

Общо по списък на тестуване подлежаха 21 деца. Едно от тях не можа да премине процедурата, тъй като отсъства от детската градина по семейни причини. От останалите 20 деца 12 бяха от I а група „Мечо Пух“ и 8 – от Iб група „101 усмивки“.

При 18 изследвани деца резултатите са в норма и отговарят на очакванията за тази възраст. Общ среден бал на тестуваните деца - 78,38

Две от децата – едно от група „Мечо Пух“ и едно от група „101 усмивки“, още в началото на тестовата сесия не успяха да преминат критичния праг от 5 точки. Техните родители бяха насочени към осъществяване на контакт с педагогически специалисти , които да планират ресурсите, необходими в индивидуалната работа на децата.

След приключването на тестуването бе отправена покана към всички родители, които желаят, да бъдат информирани за постиженията на децата от скрининг изследването.

Бе дадена и обратна връзка на учителите на децата по групи.

Изготвил: ст. учител Светлана Лазарова